CELEX: 31993R1179
Language: el
Date: 1993-05-14 00:00:00
Title: ΚΑΝΟΝΙΣΜΟΣ (ΕΟΚ) αριθ. 1179/93 ΤΗΣ ΕΠΙΤΡΟΠΗΣ της 14ης Μαΐου 1993 για την τροποποίηση του κανονισμού (ΕΟΚ) αριθ. 2164/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα για την κατάρτιση των σχετικών προβλέψεων

Avis juridique important

|

31993R1179

ΚΑΝΟΝΙΣΜΟΣ (ΕΟΚ) αριθ. 1179/93 ΤΗΣ ΕΠΙΤΡΟΠΗΣ της 14ης Μαΐου 1993 για την τροποποίηση του κανονισμού (ΕΟΚ) αριθ. 2164/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα για την κατάρτιση των σχετικών προβλέψεων  

Επίσημη Εφημερίδα αριθ. L 120 της 15/05/1993 σ. 0012 - 0013

ΚΑΝΟΝΙΣΜΟΣ (ΕΟΚ) αριθ. 1179/93 ΤΗΣ ΕΠΙΤΡΟΠΗΣ της 14ης Μαΐου 1993 για την τροποποίηση του κανονισμού (ΕΟΚ) αριθ. 2164/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα για  την κατάρτιση των σχετικών προβλέψεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 3714/92 της Επιτροπής (2), και ιδίως  το άρθρο 3 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1695/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2132/92 (4), καθόρισε, ιδίως, τις λεπτομέρειες εφαρμογής του ειδικού καθεστώτος εφοδιασμού των Καναρίων Νήσων με ορισμένα γεωργικά προϊόντα- ότι ο κανονισμός (ΕΟΚ) αριθ. 2146/92 της Επιτροπής της 30ής Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με γαλακτοκομικά προϊόντα και για την κατάρτιση των σχετικών προβλέψεων (5), όπως  τροποποιήθηκε τελευταία από τον κανονισμό (ΕΟΚ) αριθ. 720/93 (6), καθόρισε τις προβλέψεις σε γαλακτοκομικά προϊόντα για τις Καναρίους Νήσους- ότι στο άρθρο 2 του κανονισμού (ΕΟΚ) αριθ. 1601/92 προβλέπεται ότι η πρόβλεψη αυτή μπορεί να αναθεωρηθεί κατά  τη διάρκεια της περιόδου συναρτήσει της εξελίξεως των αναγκών της περιοχής αυτής- ότι, μετά την πείρα που αποκτήθηκε και προκειμένου να ικανοποιηθούν οι άμεσες ανάγκες σε γάλα και τυρί των Καναρίων Νήσων, πρέπει να αυξηθούν οι ποσότητες που είχαν προβλεφθεί, από την 1η Μαΐου και συνεπώς πρέπει να τροποποιηθεί το παράρτημα Ι του  κανονισμού (ΕΟΚ) αριθ. 2164/92- ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 2164/92 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαΐου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 173 της 27. 6. 1992, σ. 13.  (2) ΕΕ αριθ. L 378 της 23. 12. 1992, σ. 23.  (3) ΕΕ αριθ. L 179 της 1. 7. 1992, σ. 1.  (4) ΕΕ αριθ. L 213 της 29. 7. 1992, σ. 25.  (5) ΕΕ αριθ. L 217 της 31. 7. 1992, σ. 17.  (6) ΕΕ αριθ. L 74 της 27. 3. 1993, σ. 49.    ΠΑΡΑΡΤΗΜΑ  "ΠΑΡΑΡΤΗΜΑ I Πρόβλεψη εφοδιασμού των Καναρίων Νήσων με γαλακτοκομικά προϊόντα για την περίοδο από 1ης Ιουλίου 1992 μέχρι 30 Ιουνίου 1993  /* ΠΙΝΑΚΕΣ: δείτε Ε.Ε. */